Kim Jong-uns lillesøster besøker OL i Sør-Korea
Det opplyser myndighetene i Nord-Korea , ifølge BBC . BBC omtaler lillesøsteren som «innflytelsesrik». I fjor ble hun gitt en fremtredende rolle i regjeringspartiets øverste organ. Kim Yo-jong er i slutten av 20-årene og har ofte vært med broren når han reiser rundt i landet eller deltar på arrangementer, skriver NTB. Ifølge CNN er dette første gang en representant fra Kim-familien besøker nabolandet.Det er tidligere varslet at de to nabolandene vil marsjere under et felles koreansk flagg under åpningsseremonien. Også Kim Yong-nam, Nord-Koreas seremonielle statsoverhode, vil overvære vinterlekene. Stor guide: Dette er OL-programmet Til sammen 22 utøvere fra Nord-Korea skal konkurrere i OL. I tillegg reiser en delegasjon på 280 personer, ifølge Yonhap. Mesteparten av delegasjonen ankom arrangørbyen Pyeongchang onsdag.Delegasjonen består av 26 taekwondo-demonstratører, 229 cheerleadere , fire delegater fra landets olympiske komité og 21 journalister. Nord-Koreas deltakelse i OL er ansett som en styrking av de to landenes svært betente forhold. I januar ble landene også enige om å gjenopprette en militær direktelinje som har vært stengt i nesten to år. Selv om Nord-Koreas deltakelse i årets vinter-OL kom som en overraskelse for mange, er landet alt annet enn et nytt innslag. Til sammen har Nord-Korea 16 OL-gull, men bare to av dem er fra vinter-OL.
Kim Yo-jong reiser til Pyeongchang for å overvære OLs åpningsseremoni.